आरोपी पादरी पर यह भी आरोप है कि वह लोगों को विदेश भेजने के नाम पर लोगों से पैसे इकट्ठा करता है। आरोपी अभी तक 8 लोगों से विदेश भेजने के नाम पर 7-7 लाख प्रत्येक व्यक्ति से लेकर उनका वीजा बनवाने का वादा कर चुका है। जांच के दौरान पुलिस को पता चला है कि आरोपी बजिन्दर एक पवित्र जल की बिक्री भी करता है। बजिन्दर का दावा है कि यह पवित्र जल विशेष प्रार्थनाओं से स्वच्छ किया गया है और इसे पीने से हर तरह का दर्द ठीक हो सकता है। पुलिस का कहना है कि वह इस पवित्र जल को काफी ऊंची कीमतों पर बेचता है। इसके साथ ही आरोपी ने इस पवित्र जल की बिक्री बढ़ाने के लिए यूट्यूब चैनल और फेसबुक पेज भी बनाए हुए हैं, ताकि ज्यादा से ज्यादा इसकी मार्केटिंग कर सके। वहीं दूसरी तरफ आरोपी पादरी का दावा है कि पीड़ित महिला ने उसके खिलाफ गलत आरोप लगाए हैं। पुलिस पूछताछ में बजिन्दर ने कहा कि उसका पीड़ित महिला के साथ पैसों के लेन-देन को लेकर झगड़ा हुआ था। जिसके चलते महिला ने उसके खिलाफ शिकायत की है। आरोप का कहना है कि उसकी लोकप्रियता के चलते उसे निशाना बनाया जा रहा है। फिलहाल पुलिस मामले की जांच कर रही है।